Tobak er nu i samme kategori som klyngebomber | Kræftens Bekæmpelse\nTobak er nu i samme kategori som klyngebomber\n16.10.2017 06:50 | Kræftens Bekæmpelse\nTobaksindustrien er nu for alvor kommet i dårligt selskab. FN har netop kategoriseret tobaksindustrien som en såkaldt høj-risiko sektor, og industrien er dermed kommet i samme kategori som klyngebomber, landminer, atomvåben, kemiske våben og biologiske våben. Alligevel fortsætter pensionsselskaber med at investere danskernes penge i tobak.\nHvis man som firma eller organisation gerne vil operere på et ansvarligt grundlag, er der mange, der vælger at lægge sig op af de retningslinjer, som kommer fra FN’s såkaldte Global Compact. Global Compact er baseret på 10 principper om fx at fremme miljømæssig ansvarlighed, menneskerettigheder og modarbejde børnearbejde. Ligeledes har Global Compact en såkaldt eksklusionsliste over industrier, som ikke er en del af det gode selskab. Og her er tobaksindustrien netop blevet tilføjet.\n- Tobak er nu med rette i samme kategori som farlige våben. De fleste mennesker har desværre vænnet sig til, at rygning er en del af gadebilledet, men tobak er hamrende farligt. Det forårsager alvorlig sygdom og slår mere end syv millioner mennesker ihjel om året. Så eksklusionen af tobaksindustrien er et kæmpe stort og vigtigt skridt i den rigtige retning, siger Leif Vestergaard Pedersen, administrerende direktør i Kræftens Bekæmpelse.\nPensionsselskaber investerer fortsat i tobak\nI Danmark investerer rigtig mange pensionsselskaber deres kunders penge i tobak. Ifølge DR havde danske pensionsselskaber i 2016 samlet investeringer for mindst 4,2 milliarder kroner i tobaksindustrien.\n- I Kræftens Bekæmpelse har vi længe arbejdet aktivt for, at pensionsselskaber skal stoppe med at investere danskernes penge i tobaksindustrien. Jeg tror, der er mange danskere som ikke er klar over, at nogle af de penge, som de skal leve for i alderdommen, bliver investeret i tobaksindustrien og dermed støtter produktion af livsfarlige produkter, siger Leif Vestergaard Pedersen og fortsætter:\n- Det er i det hele taget underligt at se, at pensionsselskaber, som har til formål at sikre folk i alderdommen, investerer i en industri som er så sundhedsskadelig.\nTobaksindustrien modarbejder ansvarlighed og bæredygtighed\nTobaksindustrien er på flere punkter på kant med menneskerettighederne og modarbejder direkte de verdensmål, som er blevet vedtaget af alle FN’s medlemslande om at skabe en bæredygtig fremtid. Ifølge Human Rights Watch er brugen af børnearbejde i tobaksindustrien ganske massivt, og tobak er det eneste produkt, som slår over halvdelen af sine brugere ihjel, selvom man anvender produktet, som det er tiltænkt.\n- Det er meget tiltrængt, at der nu for alvor kommer fokus på tobaksindustriens negative bidrag til den verden, vi lever i. Så selvom investeringsselskaber ikke er juridisk forpligtet til at afholde sig fra at investere i tobaksindustrien, bør de alligevel kigge indad og tage moralsk stilling til, hvordan de vil investere deres kunders penge, siger Leif Vestergaard Pedersen.\nFakta om FN's Global Compact\nGlobal Compact er et FN-initiativ, der opstiller ti generelle principper for virksomheders arbejde med samfundsansvar og bæredygtighed. Principperne bygger på internationalt anerkendte konventioner om menneskerettigheder, arbejdstagerrettigheder, miljø og anti-korruption. Alle virksomheder kan lade sig inspirere af de ti principper, men virksomheder kan også vælge at tilslutte sig FN’s Global Compact. Global Compact har en eksklusionsliste over virksomheder, der ikke kan tilslutte sig listen. Tobaksindustrien er nu blevet tilføjet denne eksklusionsliste. Det betyder, at tobaksindustrien ikke kan være med i Global Compact, men det berører ikke virksomheder og organisationer, som investerer i tobak. Pensionsselskaber kan således stadig være med i Global Compact trods investeringer i tobak\nLæs mere om Global Compacts eksklusionsliste\n13.600 danskere dør hvert år af rygning\nPå verdensplan dør mere end syv mio. mennesker årligt af rygning\nCigaretter er designet til at gøre brugerne afhængige af dem\nRygning øger risikoen for mere end 15 forskellige kræftformer og er samtidig skyld i mange andre sygdomme.\nKilde: Kræftens Bekæmpelse og WHO\nTobaksindustri på kant med menneskerettigheder\nDet er allerede kendt, at tobaksindustrien krænker internationalt vedtagne menneskerettigheder ved blandt andet i vidt omfang at benytte børnearbejde i tobaksplantagerne. Det har Human Rights Watch gentagne gange dokumenteret.\nRapport fra Human Rights Watch\nTobaksindustrien modarbejder verdensmålene\nFN vedtog i september 2015 17 mål som frem mod 2030 skal flytte verden til en bæredygtig udvikling for både mennesker og kloden. Verdensmålene forpligter alle FN’s medlemslande til helt at afskaffe fattigdom og sult i verden, reducere uligheder, sikre god uddannelse og bedre sundhed til alle, anstændige jobs og mere bæredygtig vækst. Ifølge FCTC modarbejder tobaksindustrien alle 17 verdensmål.\ntobaksindustri investeringer pensionsselskaber rygning


Bedre udnyttelse af byggebranchens mest v rdifulde ressource\nBedre udnyttelse af byggebranchens mest værdifulde ressource\nTid er en af byggebranchens mest værdifulde ressourcer. Bruger man denne ressource ordentligt er der store gevinster at hente for alle led i byggeriets værdikæde. Netop installationen af vådrum er et sted hvor man kan udnytte tiden bedre, hvis man spørger Daniel Meiners, wedi GmbH’s områdechef for de nordiske lande.\nEn installation af et nyt vådrum er omkostningsfuldt set i forhold til installationstiden. Men vælger man et præfabrikeret vådrum fra wedi GmbH, så skal man ikke måle monteringstiden i dage, men timer.\n- Vi fremstiller præfabrikerede vådrumsløsninger til alle slags byggerier, hvor man får et komplet vådrum, og hvor alle rørledninger er indbygget og der er klargjort kanaler til de elektriske installationer. Hermed kan man gå i gang med at opsætte vådrummet så snart elementerne ankommer på pladsen, fortæller Daniel Meiners, wedi GmbH’s områdechef for de nordiske lande, og fortsætter:\n- Vi starter altid et projekt op ved først at høre hvad bygherren og arkitekten ønsker af deres fremtidige badeværelse, herefter arbejder vi sammen for at finde den bedste løsning. Drejer det sig om et præfabrikeret vådrum får vi sagsarkitekten til at udføre detaljerede tegninger over de eksisterende rum, såvel som de præcise ønsker til fremtidens vådrum. Herefter sender vi dette videre til vores fabrik i Emsdetten i Tyskland. Alt bliver dermed specialfremstillet til den enkelte sag, så arkitekten og bygherren får præcist hvad de efterspørger, uden det af den grund forsinker byggeprocessen. Det betyder jo også at håndværkerens arbejde lettes, da de trygt kan gå i gang med installationen, når de ved at alt forarbejdet er udført korrekt.\nLæs også interview med Søren Dandanell Parrot fra CUBUS.nu: Det rigtige valg af vådrum til CLT-byggeriet\n- Alle elementerne vejer også meget lidt, så de er lette at håndtere for håndværkerne hvilket igen bidrager til en hurtigere og bedre montering. Hermed undgår man tunge vådrum der ligger et unødigt pres på bygningskonstruktionen, samtidigt med at man kan vide sig sikker på at vådrummet er 100 procent sikret mod fugt, indskyder Daniel Meiners.\nDe præfabrikerede vådrum bliver benyttet overalt i Europa, og Daniel Meiners er overbevist om at også danske arkitekter og bygherrer i høj grad kan drage nytte af wedi GmbH’s præfabrikerede elementer.\n- Vi har 35 års erfaring i branchen med et stort hold af eksperter og rådgivere bag os, for ikke at nævne state of the art produktionsfaciliteter i Tyskland. Den rådgivning og viden følger med hver eneste gang man vælger en vådrumsløsning fra wedi GmbH, påpeger Daniel Meiners.


Soulburn - The Suffocating Darkness Vinyl / Lp → Køb LP'en billigt her - Gucca.dk\nSoulburn - The Suffocating Darkness - Vinyl / LP\nTrackliste: 01: Apotheosis Infernali (Intro) 02: Under The Rise Of A Red Moon 03: The Mirror Void 04: In Suffocating Darkness 05: Absinthesis 06: Hymn Of The Forsaken I 07: Black Aura 08: I Do Not... Læs mere.\n01: Apotheosis Infernali (Intro)\n02: Under The Rise Of A Red Moon\n03: The Mirror Void\n04: In Suffocating Darkness\n06: Hymn Of The Forsaken I\n07: Black Aura\n08: I Do Not Bleed From Your Crown Of Thorns\n09: Wielding Death\n10: Claws Of Tribulation\n11: Eden's Last Sigh (Outro)\nHos Gucca prioriterer vi sikkerheden utrolig højt, og vi ser den, som det vigtigste element ved handel på Internettet. Der er garanti for sikkerheden bag din betaling på Internettet, når du køber hos os, for vores løsning for online betaling er godkendt af NETS. Så når du handler og foretager betaling online hos os, er det sikkert.\nDe 30 dages fuld returret er naturligvis gældende for alle varer hos Gucca. Så hvis du skulle fortryde købet, og ikke måtte ønske at beholde varen, kan du med god samvittighed sende varen retur til os, hvorefter vi refunderer dine penge. Vi er naturligvis altid klar med rådgivning og svar, hvis du ønsker at returnere din vare.\nVi er klar over, at du er utålmodighed efter at få din vare, og vi har derfor skruet op for leveringstempoet, så varen kommer sikkert og hurtigt frem til dig. Du har din vare i hænderne indenfor 1-2 hverdage, såfremt den er på lager. Husk, at du ved hver enkelt vare altid kan se den aktuelle lagerstatus. Du kan altid ringe eller sende en e-mail, hvis du har spørgsmål til lagerstatus eller leveringstid.\nDu har i vores shop mulighed for at foretage betaling på adskillige måder. Her bør du naturligvis gøre brug af den betalingsmulighed, der passer bedst til dig. Uanset hvilken betalingsform du vælger, kan du sikkert og trygt handle hos os. Her finder du alle vores betalingsmuligheder. Når du betaler med betalingskort, hæver vi først pengene, når vi sender dig dit produkt.\nOpstår der spørgsmål eller tvivl til vores webshop, er du naturligvis altid velkommen til at tage fat i os. Vi besvarer e-mails og er ved telefonerne mellem klokken 10-15 på hverdage, og med godt humør og et smil tager vi imod din henvendelse.\nVi giver dig naturligvis muligheden for at følge din forsendelse hele vejen til den er dig i hænde. Når du har betalt og modtaget din kvittering, får du mulighed for at få adgang til din egen ordreside. På din personlige ordreside har du mulighed for at følge med i, hvornår din pakke er blevet sendt afsted. Når vi har afsendt dit produkt, vil du i samme øjeblik få en e-mail fra os.\nThe Suffocating Darkness, Lp\nDin anmeldelse af Soulburn - The Suffocating Darkness\nproduct_stock_no product_offer_no product_preorder_no\tproduct_buyable_yes product_group_vinyl / lp path__forside path__andreafdelinger path__vinyl/lp path__metal path__soulburn path__soulburnthesuffocatingdarkness


FØDSELSDAGSFEST OG GAVEREGN – VIND FADE FRA KÄHLER |\nFØDSELSDAGSFEST OG GAVEREGN – VIND FADE FRA KÄHLER\nPosted on 05.11.2012 by Benedikte\nHip hip hurra – sig tillykke til SUND MUMS, der i dag fylder 1 år! Jeg elsker fødselsdage, og jeg er så glad for, at min blog har kørt i et helt år og har fået så god respons. Og det skal da helt sikkert fejres med hurra’er, tillykk’er, en kage og et par gaver. Og et par gode gaver fra Kählers nye serie Mano, som én af jer skønne læsere kan vinde. Det er en virkelig flot serie, hvor den nyeste tilføjelse er skåle både med og uden låg samt fade produceret i flotte farver og former og af god kvalitet. Se selv hele serien i de flotte farver på Kählers hjemmeside her – de vil pynte i ethvert køkken.\nOg sikke et par gaver: To smukke fade i henholdsvis hvid og turkis er på højkant her til én af jer.\nJa, jeg sagde jo, at de var flotte, og at det var gode gaver, ik’? Som I måske er vant til andre steder, er der lige et par krav til jeres deltagelse i konkurrencen:\n– Skriv en kommentar til dette indlæg, hvor du fortæller lidt om, hvad sundhed er og betyder for dig. Det kan være i hverdagen, i enkeltsituationer, hvad du forstår ved sundhed eller bare i det hele taget – eller måske har du en bestemt relation til det. Og da jeg gerne vil lære jer lidt bedre at kende, så tilføj også gerne et par faktuelle oplysninger om dig selv. Og selvfølgelig er du samtidig velkommen til at smide en fødselsdagshilsen til SUND MUMS.\n– Like Kählers side på facebook, så du også kan følge med i andre gode nyheder og tilbud derfra. Og vær sikker på, at du kender vejen til deres flotte hjemmeside og webshop.\n– Like også SUND MUMS’ side på facebook, og følg med i nyheder på bloggen samt andre opslag af forskellig slags. Og når du er i gang, kan du også følge SUND MUMS på bloglovin’, hvis du har lyst(ikke et krav).\n– Vær sikker på at have oplyst din mailadresse, så jeg kan kontakte dig, der vinder, for at få fat i en postadresse.\nJeg vælger en vinder ud fra jeres kommentarer og fortællinger, og det vil jeg gøre på fredag kl. 12, så man kan altså deltage indtil da. For at fejre det hele, har jeg lige lavet en lille collage med madfotografier gennem SUND MUMS’ tid, fordi collager altså er så hyggeligt.\nOg så kan jeg da starte med at lave en “kommentar” selv:\nSom mange af jer ved, så laver jeg mad primært uden gluten, mælk/laktose, sukker og gær – og senest også såvidt muligt uden æg. Dette bunder i delvis fokus på nogle intolerancer, som jeg længe har døjet med og delvis fokus på sundhed gennem en velfungerende krop, der skal kunne holde til en del fysisk aktivitet. Jeg startede SUND MUMS som en måde at dele opskrifter på med interesserede veninder og også for at kunne øve mig lidt mere i madfotografi, men fik hurtigt respons fra andre, der fandt både opskrifter og billeder interessante og inspirerende. Siden da er der sket en del her med opdateret udseende, facebook-side samt flere og flere læserkommentarer – og det glæder mig meget… Et par oplysninger om mig selv: Jeg synder med min mors æblekage med smuldredej, som det er totalt og fuldkomment umuligt at lade være i fred, når den står der lun og velduftende af kanel(som jo er mit yndlingskrydderi, ja); jeg har flere gange prøvet at tælle mine skønhedspletter, men glemmer hurtigt, hvad jeg nåede frem til, hvorfor jeg på et senere tidspunkt tæller igen; jeg kan ikke lide smagen af eddike – goodbye syltede glæder her i livet; og jeg har dyrket gymnastik siden var 3 år gammel, men har kunnet svømme siden jeg var 3 måneder gammel.\nJeg glæder mig til at læse jeres kommentarer og til at glæde en af jer ekstra meget. Glædelig mandag! (apropos glædelig – jeg glæder mig allerede til jul… Og til mere kanel!)\nHusk, at du kan like SUND MUMS på facebook og følge på bloglovin’.\nDette indlæg blev udgivet i KONKURRENCER OG OMTALE og tagget fade, fødselsdag, giveaway, kähler, konkurrence. Bogmærk permalinket.\n← DET ALTERNATIVE SMØRREBRØD\nNÅR DER SKAL SYNDES… MORS ÆBLEKAGE MED SMULDREDEJ →\n29 thoughts on “FØDSELSDAGSFEST OG GAVEREGN – VIND FADE FRA KÄHLER”\n05.11.2012 kl. 12:37\nSmukke fade! Og smuk blog.\nSundhed er for mig en nødvendighed, men lige så meget en udfordring. At være sund på SU, kan til tider være en kamp. (Heldigvis har jeg en sød mor, med grønne fingre. Og hun leverer gerne grøntsager i store mængder!) Men jeg har en kræsen krop, der reagerer med det samme, hvis den ikke kører på kvalitetsbrændstof. Og for at kunne præstere på mit studie, og have energi hele dagen, kræver det en nøje udvalgt kost, der giver mig, hvad jeg har brug for!\nI samme åndedrag, vil jeg benytte mig af muligheden til at sige tak for din inspirerende tilgang til mad. Såvel dine kreative løsninger til din æstetiske indfaldsvinkel.\nDet er så surt man ikke kan deltage i nogen konkurrencer fordi man ikke har facebook!\n05.11.2012 kl. 16:34\nSå for din skyld, så må du gerne være med alligevel 😉\nFrøken Fregne siger:\n05.11.2012 kl. 12:53\nFørst og fremmest: TILLYKKE med fødselsdagen til bloggen 🙂\nSundhed er for mig overordnet, man behandler sin krop på en måde, så man/den har det godt. Det indebærer, at man spiser varieret og i de rigtige mængder. Herhjemme kører vi “alt med måde”. Jeg tror ikke på, at man skal skære dele af sin kost fra (som fx kulhydrater) med mindre der er en god grund til det. Er man allergisk eller intolerant over for bestemte fødevarer, skal man selvfølgelig fjerne dem fra sin kost. Men jeg tror, at en velfungerende krop har brug for både kød, korn, mælkeprodukter og fedt. Der skal være plads til kage og sovs, det skal bare ikke være hver dag. Som sagt: Alt med måde.\nOm mig: Jeg er newbie-sønderjyde og ELSKER den ro og åbenhed jeg har mødt herovre. Selvfølgelig savner jeg til tider venner og familie, men jeg føler at jeg har fået langt mere end jeg har “mistet”. Jeg er fan af alt syltet, især agurker, hvilket flere gange har resulteret i, at folk har spurgt om jeg var gravid. Jeg tror faktisk, at jeg er nødt til at gå ud og fiske en agurk op af glasset om lidt 🙂 Jeg har selv været en del af blogland siden april, så der er lidt tid til jeg selv kan fejre blog-fødselsdag. Sidst men ikke mindst, går jeg og tæller ned til 1. december, så jeg kan få lov til at pynte op, bage julekager og drikke gløgg 🙂\n05.11.2012 kl. 13:25\nHar virkelig nydt dine opskrifter, og gjort brug af flere af dem med STOR succes ! 😀\nSundhed for mig er lidt af en blanding, jeg gjorde et skift for nogle år siden, i en alder af 20, at der skulle ændres noget, da min energi var på lavpunkt og min vægt steg gradvis. Jeg spiste ekstremt meget MacD mad dengang, og gik overhovedet ikke op i hvad jeg drak eller spist. Men besluttede mig for at det skulle ændres – så startede med at skifte alt “hvide” produkter ud, og kørte grov stilen. Derefter stoppede jeg fra dags dato med at rører MacD og Burgerking, og har nu holdt det i tre år. Ellers er sundhed for mig bare at spise sundt og varieret (efter bogen) i hverdagene, og i weekenden er jeg mere løssluppen, da det betyder meget for mig at hygge mig med venner og familie, og det indeholder ret ofte lidt guf (dårlig vane – men jeg ELSKER chokolade)\nMen synes det er skønt med blogs om sundhed og madopskrifter, da det inspirere mig ekstrem meget, og jeg får prøvet nye og sunde variationer af.\nSå tak , og bliver godt at følge dig fremover 🙂\nMaria Julie siger:\n05.11.2012 kl. 13:47\nSundhed er en livsstil. Sundhed er for mig en status, som for andre er en dyr Chanel-taske. En status om, at jeg tager mig selv meget alvorligt, at jeg ser mig selv som noget der skal forkæles og passes på. Derfor er du og din blog også for mig unægteligt vigtigt. Du inspirere og hjælper mig til, at forsøde min sunde livsstil, og du hjælper mig til at mæle alle sundhed-er-da-kedeligt kritikere til jorden. Af hjertet tak. Ps. sundmums rock\n05.11.2012 kl. 15:12\nKære Sund Mums\nKÆMPE STORT TILLYKKE MED FØDSELSDAGEN !!\nRigtig fed hjemmeside, som jeg har anbefalet til mange af mine venner.\nBliver rigtig meget inspireret, hver gang jeg besøger hjemmesiden.\nJeg har en kostfaglig baggrund og arbejder selv med mad på en efterskole.\nSundhed for mig er hjemmelavet god mad. Masser af grønt og fisk, godt kød.\nHelst økologisk og alt sammen i en god variation, og uden at det bliver hysterisk og frelst.\nNoget af det vigtigste for mig er at maden laves fra bunden, så jeg er sikker på kvaliteten af råvarerne.\n05.11.2012 kl. 16:03\nStort TILLYKKE med Sund Mums … Jeg er vild med din hjemmeside og har lavet din gulerodskage 2 gange allerede .. For når jeg bager til mig selv , skal min kage indeholde gode ingredienser , som jeg kan træne hård sport på. Og det gør din kage 🙂 så jeg får ikke dårlig samvittighed , men tænker at jeg giver min krop noget den har brug for. Din opskrift med helstegt kylling og rodfrugter er også super . Jeg vil helt klart prøve mange flere af dine opskrifter , så forsæt endelig med din hjemmeside den gør mig liv sundere og mig mere glad:-) Kh.. Helene Sendt fra min iPhone\nDen 05/11/2012 kl. 12.13 skrev SUND MUMS :\nLykke maja Johansen siger:\n05.11.2012 kl. 16:11\nSund mad(MUMS) betyder for mig; velvære. Jeg har det godt, når min krop har det godt, Tit og ofte har jeg svært ved at finde på nye ting at spise i hverdagen, og her har denne blog været fantastisk. Så tak Beno. Ikke nok med at det er nogle gode opskrifter du kommer med, så er det også nogle fede billeder der giver en lyst til at kaste sig ud i det.\n05.11.2012 kl. 17:17\nTilsætningsstoffer de flopper mens jeg ud i mums bloggen hopper!!!!!!\n05.11.2012 kl. 18:20\nHip, Hip, hurra og stort tillykke til bloggen med det første år! Jeg nyder at følge med i dine lækre opskrifter, og ikke mindst virkelig lækre billeder!\nSundhed handler for mig ikke kun om sund mad. Jeg ser på sundhed som et helhedsbillede hvor mad, motion og generel glæde for de ting, man beskæftiger sig med i hverdagen, tilsammen skaber et sundt liv – og deriblandt skal der også være plads til at skeje ud med usunde ting såsom at drikke alkohol sammen med veninderne inden en fest – eller nyde mors lækre æblekage med efterårets danske æbler og lækker crumble (; Jeg har selv lært på den hårde måde, hvor meget ordentlig mad betyder for ens velvære, da jeg har været igennem en periode, hvor jeg valgte maden fra. Det er på ingen måde en sund løsning, men heldigvis har jeg genfundet glæden ved mad og livet generelt 🙂\n05.11.2012 kl. 19:54\nOk, det her bliver nok lidt alvorligt, haha, sorry… Sundhed er meget meget vigtigt for mig. Især fordi jeg interesserer mig rigtig meget for at lave mad, og være kreativ i et køkken, og for min krop samtidig. Det er jo lidt svært at være så glad for mad og samtidig gerne vil være pæn. Det resulterede i at jeg havde en periode, hvor jeg ikke spiste særlig meget. Pyha, det er svært at skrive, men jeg er nød til det for ellers kan jeg aldrig blive 100% helet. Jeg tabte mig meget og jeg var rigtig glad for det for jeg syntes egentlig jeg var lidt småbuttet. Det gik bare over gevind. Det er først her på det seneste jeg har lært at jeg godt kan spise en masse, så længe jeg bare spiser sundt og får den næring jeg har brug for.det har selvfølgelig skabt problemer for mig, og jeg håber bare for alle at de kan indse hvor vigtigt sundhed er!\n– jeg spiser nemt et kilo frugt og grønt om dagen!\n– jeg elsker kogebøger, det er det beedste! Og madblogs self…\n– jeg er (desværre) RIGTIG rigtig naiv og slowbrainy…\n– jeg bliver fuld efter 4-5 genstande tror jeg, åske endda før. En smule pinligt 😉\n05.11.2012 kl. 19:58\nJeg har fulgt denne fantastiske blog i meget lang tid, men jeg har faktisk aldrig givet en kommentar, men nu er det vist på tide, at jeg fortæller, hvor glad jeg er for SUND MUMS! Jamen, hvor skal jeg starte?? Sundhed betyder rigtig meget for mig – specielt fordi man kan blive inspireret af en blogger så dygtig som dig! Da jeg gik i folkeskole var jeg en smule buttet (som man siger ;)) – og efterhånden jeg blev ældre, jo mere bevidst var jeg omkring min krop og sundhed. Derfor besluttede jeg mig for at ændre livsstil fuldstændig. Jeg tvang mig selv til at spise grønsager (jeg var meget kræsen) og stille og roligt begyndte jeg at kunne lide ting, jeg aldrig havde kunnet lide før. Jeg endte med at tabe mig 15 kg. og derudover fik jeg også masser af energi og glæde i form af maden – helt fantastisk! Jeg begyndte at spise frugt, grønt og masser af proteiner. Lige siden har jeg været meget bevidst omkring hvad jeg putter i munden. Nu bor jeg i en lejlighed med min kæreste og jeg ELSKER at lave mad hver eneste dag i mit lille køkken. Jeg nyder at blive inspireret af bloggen, og jeg kan vist roligt sige, at SUND MUMS er ret populær herhjemme! 🙂 Ps. Disse fantastiske Kähler fade ville passe perfekt ind i mit køkken med alt det andet Kähler, som pryder hylderne! Pps. Vil jeg også sige TILLYKKE til SUND MUMS, og fortælle hvor glad jeg er for, at der er bloggere som dig! Al held og lykke i fremtiden!\n05.11.2012 kl. 21:49\nMig og sundhed har ikke altid været venner, men da jeg fik konstateret svær svangerskabsforgiftning og HELLP, ændrede det sig.\nMin organer gik igang med at lukke ned.. og min søn måtte fødes 3 måneder for tidligt.\nVillum døde tre uger efter. Min krop og min psyke var under enormt pres og min vægt svingede helt vildt. Jeg tabte 9 kilo på hospitalet. 9 kilo der var rent vand. Så stoppede jeg med at spise. Tabte 11 kilo , men da jeg kom ud af det første sorg “stadie” og begyndte at spise igen.. Ja så røg det hele på igen.\nNu står jeg præcis 9 måneder efter Villums død. Jeg har tabt over 10 kilo på ca. 2 måneder- kun ved at spise sundt og træne. Jeg er motiveret til at tabe mig mindst 10 kilo mere og det kan jeg takke Villum for.\nJeg tog i august den beslutning, at når jeg engang bliver gravid og syg igen, så skal min krop være så stærk som overhovedet mulig.\nSundhed er derfor ikke kun for at jeg skal se godt ud. Det er også for mig en måde at slippe dårlig samvittighed. Hvis jeg bliver gravid og det barn dør, så vil jeg vide, at jeg gjorde alt jeg overhovedet kunne for at holde min krop sund.\nI dag elsker jeg træning. Har aldrig været i så god form og er stolt af mig selv.\n06.11.2012 kl. 10:40\nJeg starter også lige ud med en fødselsdagshilsen – Jeg har godt nok ikke fulgt dig hele vejen, men har dog været med et godt stykke tid alligevel… 🙂\nHmm, og så til det store spørgsmål: Hvad betyder sundhed for dig? Altså – Det betyder jo vildt meget! Ikke fordi, at jeg er fanatisk med noget som helst (Er nok mere fanatisk med, ikke at være fanatisk). Men helt ærlig – Man har kun en krop, som fortjener, at man passer lidt på den og her tænker jeg både fysisk og psykisk – Mad påvirker begge behov (Det samme gør motion).\nJeg begyndte for alvor at tune ind på det med maden, efter at jeg i lang tid havde haft store problemer med min hud. Kollegiemaden blev skiftet ud med hjemmelavet mad lavet heeelt fra bunden, hvilket kickstartede min interesse for mad uden alverdens kemiske tilsætningsstoffer. Da sundhedsbølgen begyndte for nogle år siden, blev jeg opmærksom på, hvor interessant mad – og ikke mindst madkultur er. Har læst alverdens bøger om både den ene og den anden “madreligion”. Jeg synes, at det er helt vildt interessant at læse om de forskellige holdninger og retninger indenfor mad, som efterhånden findes derude.\nPrøver et par opskrifter af i ny og næ – mest af alt fordi jeg elsker at eksperimentere. For et par år siden fandt jeg ud af, at jeg ikke tåler mælk ret godt (Hoppede med på smoothie-bølgen, men var for nærig til at købe rismælk mv., så lavede dem på almindelig mælk, som jeg ellers aldrig rigtig har drukket (heller ikke i min barndom) – Fandt pænt hurtigt ud af, at det var en dårlig idé ;-)). Det har naturligvis også affødt en del eksperimenter…\nJeg læser pt. til lærer og skal næste år i gang med linjefaget hjemkundskab – Jeg glæder mig helt sindsygt til at dykke lidt længere ned, og lære mere om de forskellige næringsstoffer mv. Overvejer faktisk lidt om jeg skal videreuddanne mig indenfor kost og motion, når jeg er færdig med læreruddannelsen. Hvem ved, hvad tiden bringer…\nTil slut får du lige et lille klap på skulderen – Synes at din blog er super interessant 🙂\nBegrebet sundhed har virkelig ændret mening for mig gennem de seneste år. Jeg synes selv jeg har haft et godt billede af hvad der er sundt og usundt, men utallige blogbesøg og “googling” har virkelig åbnet mine øjne for, hvor meget man skal tænke over at være sund i dag – især fordi der er så mange forskellige meninger. Min største øjenåbner har været, at vi i Danmark putter sukker i ufattelig mange fødevarer, som jeg i hvert fald ikke var opmærksom på.\nFor mig har det været en svær balancegang mellem at være fanatisk og ligeglad, men jeg synes selv jeg har fundet et leje, hvor der er plads til både mig, familie, kæreste og venner. Især fordi sundhed netop ikke kun handler om hvad man putter i munden og hvor mange kilometer man tager på løbebåndet, men også at omgive sig med mennesker der er gode for en og huske at de også kræver pleje. Jeg har i hvert fald fundet ud af det ikke er sjovt at være åleslank og superfit, hvis det betyder man sidder alene hver aften. Sundhed er balance.\n06.11.2012 kl. 11:19\nHej Sund Mums.\nSikke nogen fine fade, de ville godt nok se pæne ud i mit køkken, når jeg flytter hjemme fra næste år!\nJeg er 17 og går i 2’g, jeg bruger rigtig meget tis på skole, og det dræner mig for energi, så jeg har omlagt min hverdag, hvor jeg har presset fitness ind, og en sundere livsstil. Siden jeg begyndte har jeg fået mere overskud og er blevet meget gladere, som smitter af på mine medmennekser. Så alle er glade for ændringen!\nFor mig er sundhed ikke kun et spørgsmål om at være i form, og sporty. For mig betyder det også at være glad, “ustresset”, udhvilet, alt i alt godt tilpas. Det er meget vigtigt for min egen hverdag, for at jeg kan holde mig oppe i en ellers så stresset skole hverdag. Jeg bruger også fitness rigtig meget, til at få det bedre og blive gladere. Min selvtillid stiger når jeg har været nede og træne, og så blver alt bare bedre, og mine dage bliver nemmere at komme igennem. Sundhed er også kost, alt du putter i munden medføre hvordan du har det senere hen på dagen, og hvordan din skoledag bliver. Alt i alt, sundhed er en super vigtig ting i min hverdag, for at vedholde mit gode helbred og humør.\nKnus fra Karen (:\n07.11.2012 kl. 09:36\n== HIP, HIP HURRA == DET ER SUND MUMS FØDSELSDAG == HIP, HIP HURRRRAAAA ! ==\nFørst vil jeg simpelthen rose dig for springet udi at starte bloggen. Uanset hvem man er og ens baggrund, kræver det mod og overvejelser at trykke på knappen og udgive sit første indspark! Men når man som du, har en klar ide og plan med det, og interessen for at gøre det med en knivskarp professionel indgang til det, er det næsten uundgåeligt at få succes! For mig er SUND MUMS en succes !\nSundhed og sund mums er for mig ganske enkelt god mad. De gode og ægte råvarer, der får mulighed for at skinne igennem og pirre sanserne. Det handler om de gode oplevelser, og at man ikke springer over hvor gærdet er lavest, men istedet der hvor man bliver glad helt ned i maven. Sundhed handler også om viden og interesse, det er stadig for ‘de få’, forstået på den måde at det kræver interesse, passion, indlevelse, undersøgelse, studier – og ikke mindst kræver det at man tillader sig at føle efter – føle efter om man har det godt og om de ting vi fylder os med, er det som gør forskellen for os. For et madøre som mig, er det alfa omega for en god tilværelse at alt mit mad er sundt, godt og at det gør mig lykkelig.\nKærligheden til gode råvarer, gør mig ikke istand til at begrænse mig til ét yndlingsprodukt – jeg er vild med alle gode råvarer ! Alt hvad jeg takker ja til her i livet, handler om det gode måltid og nydelsen af de flydende og faste sager, som finder vej til min mave. Men i øjeblikket er det en god hjemmekogt æblemos, som gør lykken. Ganske enkelt nogle sunde og lækre æbler udvalgt til min mos, og kun forkælet med god vanilje – intet andet ! Det har stået på i flere år nu, at sådan en sag har fast plads i køleskabet. Mosen gør sig glimrende som en sund forkælelse ud på aftenen, alene, med A38, med en let pisket flødeskum, med is, kage, gammeldags med makroner og flødeskum … Du kan selv fortsætte historien – når mosen er god, sund og lavet med kærlighed, kan den flankeres af hvad som helst !\nSådan gik det til, at jeg både fik lykønsket dig, rost dig (p.s. klap lige dig selv på skulderen og giv dig selv en krammer :)), ævlet om mad-passionen, fortalt lidt om mig selv OG suppleret bloggen med en lille lykkefuld opskrift ❤\n== HURRA, HURRA, HURRA, HURRA == For livet, maden og kærligheden ! ==\nOver and out, Mette\n07.11.2012 kl. 12:37\nJeg følger og liker løs 🙂\nSundhed er for mig en del af ‘sund fornuft’ konceptet. Altså, så tænker jeg da over hvad vi spiser og især hvor det kommer fra (ikke noget med burhøns og den slags til mig), men for at det ikke skal gå over gevind tillader jeg også at vi ‘synder’ engang i mellem. Igen, med sund fornuft. For man behøver jo ikke spise hele posen med slik 😉\n07.11.2012 kl. 16:15\nTillykke med bloggens 1-årsfødselsdag, tænk: jeg troede, den havde eksisteret meget længere!\nJeg har altid gået meget op i sundhed uden egentlig at vide ret meget om det og uden rigtigt at mærke efter, hvad kroppen har brug for. Nu handler min sundhedsopfattelse i høj grad om at spise, hvad jeg har lyst til og brug for. Mad, der gør mig glad. Mad, der ser indbydende ud. Mad, der er lavet med kærlighed og kvalitet. Og mad, der giver energi til at studere, motionere m.m.\nI juni besluttede jeg mig for en gluten- og sukkerfri periode i kampen på en flad mave. Det var i den forbindelse, jeg fandt din blog, og jeg har fulgt alle indlæg lige siden. Jeg havde aldrig før tænkt over, at gluten måske ikke var godt for mig, men da jeg efter 3 uger prøvede at spise sukker, brød og andre kornprodukter igen, mærkede jeg hurtigt en forskel ift. de 3 foregående uger – på den dårlige måde! Derfor handler sundhed for mig nu – ud over det tidligere nævnte – i høj grad om at mindske indholdet af gluten og sukker i min mad, fordi jeg kan mærke, at det er sundt for netop mig.\nHilsner fra Freya\n08.11.2012 kl. 08:47\nSundhed betyder rigtig meget for mig i min hverdag. Jeg kan mærke på min krop, at jeg spiser sund mad, og jeg får dyrket noget motion. Det gør det lettere at være på hele dagen, og det gør, at jeg ikke behøver at “løfte” mig selv op med unødvendig sukker i løbet af dagen. Jeg kan mærke på min hud, at jeg spiser sundt. Den er meget flottere, og det er jo bare en ekstra bonus, og et ekstra plus på kontoen 😉\nDerfor er det også dejligt med inspiration fra din blog. Selvom jeg ikke har allegi overfor noget, så er det stadig rart, ikke at proppe en masse ting ind i kroppen, som tit ikke gør noget godt!\nEt ekstra plus, så har jeg heller ikke dårlig samvittighed, når jeg synder med usundesager, som hvis jeg spiste kage og slik hver dag. Det tynger bare en selv, og gør ens selvværd dårligere. Jeg undlader at spise usunde sager, og spiser det kun hvis jeg bliver tilbudt noget hjemme hos andre. Så skal jeg ikke hele tiden gå og tænke over, hvornår jeg næste gang må købe noget slik, men jeg kan tage det meget stille og roligt!\nEt stort tillykke fra mig til bloggen! 🙂\n08.11.2012 kl. 09:21\nFlot arbejde du har udført det sidste års tid.. Du har virkelig fået skabt meget på det der virker som ingen tid!\nFor mig en sundhed ikke et spørgsmål om hvor mange gulerødder og fiskeolier man dagligt indtager, eller hvor mange maratons man har gennemført. For mig er sundhed en følelse af både fysisk og psykisk velvære, hvor der skal være plads til ens egne tanker og ideer.\nHvor nogle mener at de er sunde, når de indtager en stor salat til frokost, og har det godt med det. Er der andre der inkorporerer alt fra sund kost, indre velvære og daglig aktivitet for at kunne opnå følelsen af sundhed.\nSundhed er derved for mig et stort spørgsmål om personen og hvad han/hun ynder at nyde, i enten store eller små portioner.\nHip Hip Hurra til dig søde og dygtige Benno.. du er en stor inspiration for mange mennesker hver dag.\n08.11.2012 kl. 09:45\nTillykke med bloggen, troede faktisk den var ældre!? Der kan man jo bare se 🙂\nDe er super fine, hvilket Kählers design generelt er 🙂\nNåå, lidt om sundhed:\nSundhed: Fedt er bandlyst!? Kulhydrater er bandlyst!? Bearbejdede produkter er no-go, og dagen skal leves på salat!?\nSundhed er et “begreb”, jeg har det meget, meget svært med. Må blankt erkende, at jeg desværre er det, de fleste vil kalde fanatiker – og nej, hvor er jeg træt af det. Ville så gerne kunne spise lige det jeg ønsker med måde. Jeg er nemlig af den overbevisning, at man ikke behøver tælle kalorier og altid vælge det mest “sunde” alternativ – Det gør ikke livet spor sjovere eller lettere.\nDe folk jeg i forhold til “sundhed” beundrer mest, er dem, der lytter til deres mave – er jeg sulten? – og samtidig til deres lyst – har jeg lyst til noget lækkert? Desværre er synes jeg efterhånden, at der er mange, der har det på samme måde som jeg.\nDet denne blog gør godt for mig er, at jeg synes, den viser den “gyldne middelvej” – Der er plads til lidt godt til ganen, men samtidig har man også in mente, hvad der er godt for kroppen.\n09.11.2012 kl. 09:31\nAhh, hvor er de flotte! Og kæmpestort tillykke med bloggen 😀\nFor mig er sundhed egentlig et ret simpelt koncept, som alligevel kan være svært at efterleve: Hav det godt med dig selv og det du putter i munden 🙂\nJeg har det godt med det jeg spiser, når det er noget der smager godt og samtidig giver min krop reel næring i stedet for bare at være tomme kalorier – hvad kalorietallet for det jeg spiser så er, tænker jeg ikke voldsomt meget over.\nOg det er så hér SUND MUMS og andre lækre madblogs kommer ind i billedet, for selvom jeg altid har været glad for at lave mad, har jeg godt nok haft svært ved at gennemskue, hvordan jeg skulle slippe afsted med at lave desserter og snacks uden at falde i sukker-bombe-fælden. Så tusind tak for hjælp i den afdeling 😀\nEt par (mere eller mindre) random facts om mig:\n– Jeg er nok både lidt en drenge-pige og en dulle. Jeg læser datalogi og spiller Nintendo, men har arbejde som makeupartist og elsker at være i køkkenet. Jeps, for mig er det en super blanding!\n– Da jeg voksede op gik jeg til alle tænkelige sportsgrene, men sjældent mere end én sæson, for jeg havde utrolig svært ved at finde noget jeg synes var sjovt(og det skulle altså til!). I dag elsker jeg dans, og sørger for at cyklen er mit primære transportmiddel. Måske jeg endda ender med at synes det er fedt at løbe, selvom jeg altid har afskyet det? 😉\n10.11.2012 kl. 18:25\nFor mig har det altid været en svær balancegang mellem, at være fanatisk og ligeglad, men jeg synes selv jeg har fundet et godt midtpunkt nu, hvor der er plads til både mig, familie og venner.\nSundhed handler netop ikke kun om hvad man putter i munden og hvor mange kilometer man tager på løbebåndet, men også at omgive sig med mennesker og huske at de socialelejligheder også kræver pleje. Jeg har i hvert fald fundet ud af det ikke er sjovt at være åleslank og superfit, hvis det betyder man sidder alene hver aften. Sundhed er balance. Og en vigtig en af slagsen.\n26.11.2012 kl. 17:15\nSundhed er for mig, at være glad og rask og tilfreds med sig selv og sine handlinger.\nOg de fleste oplever jo, at usundt (læs fedtholdige, tilsætningstoffer, sukker og tomme kalorier) giver en dårlig følelse, så derfor er frisk og nærende mad det som gør mit liv sundt, så er det også stadig plads til de søde sager, men med omhu. En sund psyke er mindst ligeså stor del af sundhed, og oftest hænger det hele sammen! værd at huske på\nSUndhed er for mig super vigtig, og det gode brændstof betyder alt i en travlt hverdag. Hver især ved hvad der virker bedst for dem, om det er broccoli eller mars bar der kører længst, er op til den enkelte 🙂\n26.11.2012 kl. 17:16\nfor at gøre det enkelt, som min sunde, smukke mormor siger:\n“ALT med måde”\n09.12.2012 kl. 00:44\nSuper smuk collage!!! Mmmm al den dejlige mad yummi, yummi\n16.12.2012 kl. 18:39\nTusind tak! Og mmm – ja 😉


Alle restauranter i Niagara Falls Restauranter i nærheden af The Western Door\nAlle aktiviteter i Niagara Falls Aktiviteter i nærheden af The Western Door\nSøg USA›New York (NY)›Niagara Falls›Restauranter i Niagara Falls›The Western Door\nNr. 23 af 216 Restauranter i Niagara Falls Udmærkelsescertifikatet $$$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 310 4th St, Niagara Falls, NY 14303-1242 +1 716-299-1100\nOpdaterer listen... Rejsende, der kiggede på The Western Door, kiggede også på\nHar du været i The Western Door? Fortæl om dine oplevelser! Skriv en anmeldelse\nHer er de spørgsmål, som tidligere besøgende har stillet, med svar fra repræsentanter fra The Western Door og andre besøgende\n4 spørgsmål Stil et spørgsmål Har du nogen spørgsmål? Få svar fra ansatte på The Western Door og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af The Western Door Bedst bedømte seværdigheder i nærheden 1.301 anmeldelser Seneca Niagara Casino\nGennemse alle seværdigheder Bedst bedømte restauranter i nærheden 84 anmeldelser Third Street Retreat\n539 anmeldelser Rainforest Cafe\n320 anmeldelser Zaika Indian Cuisine


Chokoladetrøfler - Foodfanatic.dk\nIntens, fløjlsblød chokolade, der smelter på tungen. De nærmest syndige chokoladetrøfler er lige nu min foretrukne kandidat til den perfekte spiselige julegave, da de oser af luksus (især pakket i en fin æske bundet med et lige så fint bånd), men også fordi de kræver en minimal arbejdsindsats, hvilket er en fordel i den travle julemåned, som er ovre, før vi får set os om. Hvert eneste år op til jul, beslutter jeg mig for at gå amok i spiselige gaver, men jeg må desværre erkende, at det alt for ofte bliver ved tanken. Efter at have leget med opskriften på disse lækre chokoladetrøfler er der vist ingen undskyldning i år.\nChokoladetrøfler kræver kun ganske få ingredienser, som selv de mindste supermarkeder burde have på lager. Hovedingrediensen er naturligvis chokolade, mens det, der giver den fine blødhed, er fløde. Jeg tilsætter også lidt smør for god ordens skyld, men det er nu ikke strengt nødvendigt. Hvis du ønsker det, kan du erstatte en smule af fløden med orangelikør eller anden spiritus. Man kan også tilsætte hakkede nødder eller fintrevet appelsinskal (husk i så fald at bruge økologiske appelsiner), og næste gang jeg laver en portion, vil jeg prøve at vende dem i enten hakkede mandler, ristede og hakkede hasselnødder eller måske pistacienødder i stedet for kakaopulver (man kan selvfølgelig også bruge helt almindelig kagekrymmel). I så fald kunne jeg godt finde på at smelte en smule chokolade med lidt fløde og smøre det på håndfladerne, inden jeg former dem, så nødderne bedre hænger ved. Ved brug af kakaopulver er det dog ikke nødvendigt, da varmen fra hænderne smelter nok af trøflernes ydre, til at det fungerer.\nJeg brugte en chokolade med en kakaoprocent på 72, men mindre kan nu også gøre det. Hvis de skal serveres for børn, så vil jeg nok foreslå en chokolade med en kakaoprocent på 55 eller deromkring.\nHvis man ønsker det, så kan man forme dem helt runde – i så fald skal de ikke alt for længe på køl i anden omgang. Jeg kan nu godt lide det lidt rustikke og hjemmelavede udtryk, som de får, når de ikke er perfekte formede.\nJeg var måske lige en anelse for rundhåndet med kakaopulveret.\nPs. Kan du ikke nænne at give dem væk, så servér dem efter et godt måltid mad sammen med en kop kaffe. Det er ren selvforkælelse.\nHak chokoladen og kom den i en skål sammen med smørret. Varm fløden op til kogepunktet i en gryde og hæld den over chokoladen. Rør indtil chokoladen og smørret er smeltet. Hvis der stadig er klumper, kan man komme skålen over et vandbad. Stil skålen på køl i en times tid, indtil chokoladeblandingen har sat sig en smule.\nMed en ske eller et parisiennejern laves små kugler på størrelse med en lille valnød, som sættes på et fad eller en stor tallerken beklædt med bagepapir. Kom dem tilbage på køl i cirka 20 min. Rul dem herefter med håndfladerne til den ønskede form, og vend dem i kakaopulver. Stilles på køl, indtil de atter har sat sig.\nChokoladetrøffel med nøddeknas\nJordbærispinde med hvid chokolade


Nørresundby Kirke KIRKEBLADET 2015 JUNI JULI AUGUST. Præsten har ordet. Konfirmander. Højskoledage. Præsten anbefaler - PDF\nDownload "Nørresundby Kirke KIRKEBLADET 2015 JUNI JULI AUGUST. Præsten har ordet. Konfirmander. Højskoledage. Præsten anbefaler"\n1 Nørresundby Kirke KIRKEBLADET 2015 Præsten har ordet Konfirmander Højskoledage Præsten anbefaler JUNI JULI AUGUST\n2 Tanker ved et gammelt stueur Jeg har arvet et gammelt stueur sådan et, der skal trækkes op dagligt. Det viser så nogenlunde, hvad klokken er dvs. hvis jeg husker at stille på det samtidig med, jeg trækker det op. Indtil for få år siden slog det hver hele og halve time og gjorde hele huset opmærksom på, hvad klokken var. Nu virker slåværket desværre ikke mere, men urets ganske særlige højlydte tikken virker. Det er virkelig repræsentant for en svunden tid den analoge tidsalder. Det sker, vi har gæster i huset, der studser over det larmende stueur ja nærmest bliver helt irriteret på uret. Og det skyldes ikke, at uret larmer mere end så meget andet. Bilerne ude på vejen, udrykningerne, der ofte kommer forbi, fjernsynet, der kører afgiver mange flere decibel; men det er urets stadige tikken, der generer. Der er ellers noget meget beroligende over sådan et stueur. Det bevarer pulsen, takten det sætter aldrig farten op. Det tikker stille og roligt og minder om mange søndag eftermiddage tilbragt hos bedsteforældre, hvor tiden ligesom var sat i stå. Hvad det er ved uret, der irriterer mange, ved jeg ikke. Måske er det, at den minder os om, at tiden går og går at også vi må følge med den. Den er ubønhørlig og til sidst går solen en runde uden mig og stueuret slår uden mig! Vi er ellers blevet så gode til at kigge på klokken til at måle tid til at se på den opmålte tid. Søren Kierkegaard siger et sted, at det gælder om at leve i evigheden og dog høre stueuret slå. Måske er det, hvad stueuret kan minde os om at der er meget mere end bare det at tiden går. Han siger også, at livet kan være så kort vandret målt, men uendeligt, hvis vi måler det lodret. Mon ikke vi ofte tænker vandret om livet? Vi tænker i længde og måler ud og vurderer om det nu også blev langt nok. Og det er det, der gør os ængstelige. Men måske skulle vi også øve os i at tænke lodret. Så bliver det ikke mængden af dage, der er afgørende, men snarere hvilket indhold, der er i vores liv. Vi skal øve os i at leve med det evige for øje det der åbner og gør livet stort. H.C. Andersen er inde på det samme i sin fortælling: Det gamle egetræs sidste drøm. Det gamle egetræ er gammelt faktisk 365 år gammelt. Og rundt om træet svæver en lille døgnflue. Den lever altså kun i et døgn. Ved synet af døgnfluen udbryder træet: Åh stakkels lille dig kun en eneste lille dag varer dit liv. Hvor kort og hvor sørgeligt. Døgnfluen tænker nu ikke så vandret om livet den forstår slet ikke hvori det sørgelige består og prøver at forklare sig: Sørgeligt hvad mener du med det? Alt er jo så mageløst lyst, så varmt og dejligt, og jeg er så glad. Træet kan fortsat ikke følge døgnfluen og gør opmærksom på, at det jo lever mange tusinde gange længere end døgnfluen. Hertil svarer døgnfluen: Det kan godt være, du har tusinder af mine dage, men jeg har tusinder af øjeblikke til at være glad og lykkelig i. Døgnfluen har forstået noget af, hvad det vil sige, at livet er uendeligt målt lodret at det gælder om indholdet i livet. Livet kan være så kort vandret målt, men uendeligt, hvis vi måler det lodret. Når stueuret tikker måler vi livet vandret; men Kierkegaard og døgnfluen minder os om, at livet er langt mere og langt større, når vi tager den lodrette dimension med. Nu vil jeg gå ind i stuen og trække stueuret op; for også i dag er der tusinder af øjeblikke at glæde sig i. Præstesituationen: Af gudstjenestelisten fremgår det, Lise Therkildsen og begge har færre tjenester end normalt. Lise har fået en hofteoperation og er sygemeldt i en månedstid, og Karin har sygdom i familien og arbejder på halv tid en periode. I mens hjælper nabopræster samt emeriti med arbejdet i sognet. Vi glæder os over hjælpsomheden og ser frem til efter ferien igen at være tilbage i daglig gænge. Solsideskolens 7. klasse Skansevejens Skole 7. a Skansevejens Skole 7. b 2 NØRRESUNDBY KIRKE JUNI-JULI-AUGUST 3\n3 Arrangementer i kirke og kirkecenter Nye kirketjenere Formiddagstræf Et formiddagstræf varer en time. Der serveres en kop kaffe og nogle små fortællinger. Indimellem synges der fra højskolesangbogen og snakkes hen over bordet. Præsterne står på skift for formiddagstræffene. Koncert i kirken Torsdag 18. juni kl : Tirsdag 9. juni, kl. 10 Tirsdag 23. juni, kl. 10 Nørresundby kirkes Børne- og Ungdomskor synger til denne koncert et meget varieret program, som blandt andet vil bære præg af, at koret har sunget sammen med gospelkoret Shine, samt af at mange af sangerne fra koret i juli skal deltage i Folkekirkens Ungdomskors Landsstævne i Aarhus. Efter koncerten er der sodavand og godter i kirkecenteret Kirkekaffe i præstegårdshave Søndag 16. august Traditionen tro inviteres der til kirkekaffe i præstegårdshaven, Sankt Peders Gade 20 efter gudstjenesten. Vi håber på solskinsvejr eller også finder vi tørvejr inden døre. Sommerudflugt til Nationalpark Thy Mandag den 31. august kl I år går sensommerudflugten til Nationalpark Thy. For otte år siden blev Thy valgt af miljøministeren som den første danske nationalpark med sine unikke klithedelandskaber. Vi kører fra kirkecenteret kl. 9 og gør holdt ved en smuk kirke på vejen. Middagsmaden med to retter (deltagere betaler selv for drikkevarer) indtages på Stenbjerg Kro. Herefter møder en naturvejleder os ved Stenbjerg landingsplads med de karakteristiske redskabshuse. Vi bliver i bussen guidet rundt i den sydlige del af nationalparken, hvor vi bl.a. kommer forbi Hvidbjerg plantage, Svankjær og Ørum landsbyer med middelalder kirker, Lodbjerg plantage med en af de mindste kirker i Danmark, Lodbjerg fyr, Agger Tange med afgræssede enge og laguner med engfugle og Nationalparkudstilling i Svaneholmhus. Denne del af turen sluttes af med en kop medbragt kaffe og derefter kører busserne tilbage til Nørresundby, hvor vi forventer at være kl. 17,30. Pris: 200 kr. - Turbillet købes på kordegnekontoret, Kapelvej 2 - senest 21. august. Højskoledage i Nørresundby I foråret udvidede vi højskoledagene med et onsdagshold. I flere år har der været fuldt overtegnet, og derfor er vi glade for, at vi nu har plads til alle, der ønsker at deltage i højskoledagene. Udvidelsen er blevet godt modtaget. Tirsdagsholdet er fortsat det største, men mange har også udtrykt glæde ved det mindre hold om onsdagen. Programmet for efteråret kommer i næste kirkeblad i begyndelsen af september, men vil være på hjemmesiden og fremlagt i kirken og kirkecenteret inden sommerferien. Allerede nu kan datoerne annonceres: Tirsdags-holdet: 22. september; 6. oktober; 20. oktober; 3. november og 17. november Onsdags-holdet: 23. september; 7. oktober; 21. oktober; 4. november og 18. november Tilmelding og betaling kan ske i Kirkecenteret, Kapelvej 2: Tirsdag 1. september, kl Onsdag 9. september, kl Derefter kan tilmelding afleveres på kordegnekontoret og der betales første højskoledag. Anne Mette Nielsen 1. april 2015 begyndte Anne Mette Nielsen som kirketjener ved Nørresundby Kirke. Vi har bedt hende præsentere sig selv: Jeg hedder Anne Mette, og er 45 år gammel. Jeg bor alene i en hyggelig lejlighed i Lindholm, da min søn på snart 20 år, er flyttet hjemmefra, og nu bor med sin kæreste i Aalborg. Jeg er Jeres nye kirketjener i Nørresundby Kirke, og det er jeg meget glad for. Jeg har de sidste 9 år arbejdet som teknisk serviceassistent, rengøring samt livredder i svømmehallen ved Gl. Lindholm skole. Det job var jeg meget glad for, men jeg trængte til luftforandring og nye udfordringer, og så faldt valget på jobbet som kirketjener. Jeg så muligheden for at søge jobbet hos Jer, og det gjorde jeg. Jeg kom til samtale, og fik efterfølgende tilbudt jobbet, og sagde gladeligt ja tak, og det har jeg ikke et sekund fortrudt. Jeg håber, at jeg får mange gode år i Jeres dejlige kirke og glæder mig hver dag til at møde på job. Håber I vil hilse på mig, når I bruger kirken og kirkecentret. Venlige hilsner Anne Mette Nielsen Sally Hvenegaard Sørensen 1. juni 2015 begynder Sally Hvenegaard Sørensen som kirketjener i Nørresundby Kirke på halv tid og som kirkegårdsmedarbejder ligeledes på halv tid på Nørresundby Kirkegård. Hun vil blive præsenteret nærmere i næste kirkeblad. Vi byder Anne Mette og Sally velkomne og håber, de vil finde sig godt til rette i Nørresundby Kirke. 4 NØRRESUNDBY KIRKE JUNI-JULI-AUGUST 5\n4 Præsten anbefaler Vi ved det alle sammen livet er ikke altid en dans på roser. Vi er ikke altid herre over vores eget liv og der er ting, som kan ramme os udefra og sætte vores egen dagsorden ud af spil, enten for en kortere eller længere periode i vores liv. I disse situationer kan vi alle få brug for én at tale med men det er ikke nemt. Hvem skal man henvende sig til, hvordan skal man gøre det og kan den man ender med at tale med overhovedet forstå den situation, man står i? Det man har brug for, er sjælesorg omsorg for sjælen. Men sjælesorg er ikke noget, der falder alle mennesker naturligt, uanset hvor højt vi ønsker at hjælpe et medmenneske med ondt i sjælen. Så ligesom vi læser bøger for at blive klogere på så mange andre områder, kan det måske være en hjælp for nogen at læse om sjælesorg, hvad enten man befinder sig i en situation, hvor der er brug for det, eller man blot har en interesse for området. Det er imidlertid vigtigt at understrege, at en bog om sjælesorg ikke er ligesom en kogebog man kan ikke bare slå op og finde en opskrift til at hele et medmenneskes sjæl. Men følgende bøger (samt mange andre) kan måske give lidt inspiration og ikke mindst indsigt i det komplicerede, men livsbekræftende univers, der er sjælesorg. Fra det dybe råber jeg til dig Af Ruth Østergaard Poulsen Fra det dybe råber jeg til dig, Herre lyder en linje i Det Gamle Testamente. Men hvad gør det menneske, der midt i sin sygdom ikke har ord at råbe med ikke kender et sprog, som kan rumme både vreden og håbet? Sygehuspræst Ruth Østergaard Poulsen har på baggrund af sine mange samtaler med sygdomsramte og pårørende formuleret bønnerne i denne bog. Ordene er virkelighedsnære og rummer den voldsomme vrede, udmattede resignation og nagende angst, som alvorlig sygdom ofte fører med sig. Hjertebånd - at leve med sine døde Af Lise Trap Sorg i flere spor Traditionel sorgterapi arbejder med forestillingen om en række faser den sørgende skal igennem. Nyeste forskning viser imidlertid, at det er værdifuldt at forstå sorgen ikke som en række kronologiske faser, der skal føre frem til en afsluttet, afklaret sindstilstand men som et forløb der kører i flere spor med varierende intensitet. Sorgen skal ikke overstås, men accepteres som en integreret del af resten af livet. Lise Trap præsenterer den nyeste sorgteori og bringer en række eksempler på, hvordan mennesker lever videre med deres døde. Vi får fortællinger fra efterladte og ser deres minde illustreret via fotos af Finn Irs. Om forfatteren Cand. theol. Lise Trap (f. 1958) er sognepræst i Soderup-Kr. Eskilstrup. Hun har tidligere arbejdet som fængselspræst og virksomhedspræst i Roskilde Stift og har efteruddannet sig i psykoterapi og eksistentiel samtale. Sorg - Den dybeste ære glæden kan få Af Lise Trap Sognepræst Lise Trap har samlet sine erfaringer om sorg, fra sit mangeårige virke som præst og hendes personlige oplevelse af at miste sin søn. Lise Trap skriver om, hvordan man bedst imødekommer mennesker i sorg. Hvis man selv har mistet og ønsker at læse om andres erfaringer er bogen også velegnet til dette. At rejse sig efter en rystelse Af Per Arne Dahl Terroraktionen i Norge 22/7 rystede hele verden. Hvad stiller man op mod en sådan ondskab? Hvor findes trøsten? Håbet? Hvordan lever man videre? Spørgsmålene er mange og svarene vanskelige.i At rejse sig efter en rystelse giver Norges svar på Johannes Møllehave, Per Arne Dahl, sit bud på, hvor trøsten, håbet og modet til at leve videre kan findes. Som hele Norges præst har han mødt lidelsen i talløse former og spillede en central rolle både efter tsunamien i 2004 og tragedien Så løsningerne er ikke letkøbte. Men med ydmyghed og visdom peger han på den hjælp, der er at få i fællesskabet med andre, i en stilfærdig lytten efter Gud og i troen på det gode i livet. At rejse sig efter en rystelse er den første bog, der forsøger at give svar på spørgsmålene efter terrortragedien i Norge. Skæld ud på Gud Af Preben Kok Preben Kok er sygehuspræst og opererer i grænselandet mellem liv og død. I SKÆLD UD PÅ GUD fortæller han om sit arbejde og sin tro. Med troen som udgangspunkt går Preben Kok i clinch med parforhold, skyld, magtesløshed, stress og illusionen om det perfekte menneske. Han giver mennesker i krise mulighed for at dele ansvaret og sorgen med Gud, når livet gør ondt, og meningen hører op. Preben Kok superviserer også præster, læger og sygeplejersker ikke for at gøre dem bedre til deres arbejde, men for at give dem kræfter til at leve med de ofte vanskelige udfordringer og uundgåelige nederlag, de møder i deres arbejdsliv. Her er en lektie, der er værd at lære. Lise O. Therkildsen 6 NØRRESUNDBY KIRKE JUNI-JULI-AUGUST 7\n5 Dåb, vielse og kirkelig velsignelse... BØRN OG UNGE 15. februar Kaysa Sophie Nymark Lykholt 15. februar Thor Skatka Jensen 22. februar Mie Nørgaard Bresemann 1. marts Helena Carole Riis 25. april Adam Thrysøe Pihl 25. april Knud Bjørn Ehlers 1. marts Lærke Højgaard 1. marts Nanna Ahrensbach Have 8. marts Alberte Lerbjerg Hjeresen 15. marts Lukas Aarslev Kampp-Olsen 25. apri Theodor Krogh 10. maj Johan Nor Bach Hagedorn Babysalmesang Alle 3-9 måneder gamle babyer inviteres til babysalmesang sammen med en forælder hver torsdag kl Der er ikke nødvendigt at kunne synge. Nyt hold begynder torsdag den 20. august 2015 Tilmelding nødvendig til Tøkk Sondrup på tlf eller mail - Pris kr. 100,- betales første gang. 15. marts Mirah Alberte Johansen 12. april Toke Melau Frederiksen 15. marts Philip Christiansen 22. marts Merle Kirk Nielsen 19. april Alberte Edelskov Strandberg 19. april Oliver Grønbech Nielsen 22. marts Thea Østergård Jørgensen 25. april Angela Clement... Hjertelig Tillykke..! 8 NØRRESUNDBY KIRKE JUNI-JULI-AUGUST maj Sofie Edholm 14. maj - Katja Willock Fogh og Lars Christian Fogh Musikalsk legestue Åbent hus hver mandag og onsdag kl i kirkecenteret. Musik, leg, kaffe og snak for 0-4 årige børn og deres voksne. Medbring evt. madpakke. - Ingen tilmelding. Børne og ungdomskoret Børnekoret - (4.-5. kl.) øver torsdag kl Ungdomskoret - (6. kl. og op) øver torsdag kl Korleder: Tøkk Sondrup, tlf Nye medl. optages i aug. og jan.\n6 Gudstjenester på plejehjem ELMELY Onsdag 3. juni kl Onsdag 1. juli kl Lise Therkildsen Onsdag 5. august kl GABRIELSVÆRK Onsdag 10. juni kl Mogens G. Jensen Onsdag 8. juli kl Onsdag 12. august kl FREMTIDENS PLEJEHJEM Onsdag 17. juni kl Onsdag 15. juli kl Lise Therkildsen Onsdag 19. august kl Jens Christian Meldgaard Indre Mission JUNI Onsdag 3. kl Missionær Poul Erik Hansen, Farsø Onsdag 3. kl Besøg på Sømandsmissionens skib, Bethel, som er på besøg i Aalborg Onsdag 10. kl Fællesmøde med LM ved Carl Richard Hansen Onsdag 17. kl Eftermiddagsmøde - Bibelstudie Torsdag 18. kl Min virkelighed med Jesus v. præst Bent H. Jørgensen Torsdag 25. kl Sommerafslutning AUGUST Torsdag 13. kl Sommeropstart v. Solvej og Benny Nærmere info kommer senere. Torsdag 20. kl Bibelstudie i hjemmene Torsdag 27. kl Troels: Fra Moses til Kristus Møderne afholdes klokken 18:30 på Østergade 30, når der ikke er anført andet. Se for yderligere information. Adresser KORDEGNKONTOR Kapelvej 2 Kontortid: Mandag-fredag Kl. 9-13, torsdag kl Lørdag kl (kun tlf. henvendelse) Kordegn Susanne Kjær Sørensen Tlf Kordegn Peter Jonstrup Tlf KIRKEGÅRDSKONTOR Kirkegårdsleder Tinna Schmidt Petersen Tlf Kontortid: Mandag-fredag kl Torsdag kl (kun tlf. henvendelse) PRÆSTER Sognepræst Sankt Peders Gade 20. Tlf Træffes bedst kl (fred. undt.) Sognepræst Lise O. Therkildsen Lille Borgergade 6. Tlf Træffes bedst kl (man. undt.) KIRKEN SANKT PEDERS GADE 36 Tlf Tlf. er lukket under kirkelige handlinger. Kirketjener Anne Mette Nielsen Kirketjener Sally Hvenegaard Sørensen Organist Peter Gawol Privat tlf nrsundbykirke.dk KIRKECENTER KAPELVEJ 2 Sognemedhjælper Tøkk Sondrup Tlf Køkken og rengøring Lidia Kristensen Tlf FORMAND FOR MENIGHEDSRÅDET Henrik Bidstrup Klitrosevej 12. Tlf Kirkelig vejviser Fødsel Forældre skal kun anmelde fødsel, hvis der ikke har medvirket en jordemoder ved fødselen. I det tilfælde skal anmeldelsen være kirkekontoret i hænde senest 14 dage efter barnets fødsel. Ugifte forældre kan få faderskabet registreret ved at indberette omsorgs- og ansvarserklæring digitalt via Dette skal ske inden 14 dage fra barnets fødsel og kræver, at begge forældre har nem-id. Ønsker man at navngive sit barn, sker dette også via og begge forældre skal signere anmeldelsen med nem-id. Dåb Henvendelse til kordegnekontoret. Derpå bedes barnets forældre rette personlig henvendelse til den præst, der skal døbe barnet. Bryllup Efter at ægteskabspapirerne er ordnet på vielseskontoret afleveres prøvelsesattest og evt. andre papirer på kordegnekontoret, hvor man træffer aftale om vielsen. Derpå aftaler man tidspunkt for samtale med den præst, der skal foretage vielsen. Dødsfald Pårørende til afdøde skal anmode begravelsesmyndigheden om begravelse eller ligbrænding snarest muligt efter dødsfaldet. Dette gælder uanset om afdøde var medlem af folkekirken eller ej. Den lægelige dødsattest skal følge anmeldelsen. Blanketter m.m findes på Begravelse Når dag og klokkeslæt for begravelse er fastlagt rettes personlig henvendelse til den præst, der skal forrette begravelsen. 10 NØRRESUNDBY KIRKE JUNI-JULI-AUGUST 11\n7 Gudstjenester i Nørresundby kirke 44 Juni 2015 Søndag søndag efter trinitatis Peder Skamris Pedersen Lørdag Lørdagsdåb Søndag søndag efter trinitatis Søndag søndag efter trinitatis Henrik Busk Rasmussen Søndag søndag efter trinitatis Villy Mølgaard Juli 2015 Søndag søndag efter trinitatis Søndag søndag efter trinitatis Søndag søndag efter trinitatis Lise Therkildsen Søndag søndag efter trinitatis Lise Therkildsen August 2015 Søndag søndag efter trinitatis Lise Therkildsen Søndag søndag efter trinitatis Søndag søndag efter trinitatis Søndag søndag efter trinitatis Peder Skamris Pedersen Torsdag Konfirmandindskrivning Begge præster Lørdag Lørdagsdåb Lise Therkildsen Søndag søndag efter trinitatis Lise Therkildsen September Søndag søndag efter trinitatis nrsundbykirke.dk REDAKTION: KARIN KRISTENSEN OG LISE O. THERKILDSEN Gudstjenester i Nørresundby kirke


William Shakespeares KING LEAR regnes med rette for et af hans største dramaer. Men det er også et af de sværeste - i al fald på dansk grund. Peter Brooks bemærkelsesværdige filmversion vandt Paul Scofield (den første Salieri i "Amadeus") en Bodil for titelrollen, og på teatret bl.a. har Jørgen Reenberg, Aksel Erhardsen og senest Tommy Kenter prøvet kræfter med den aldrende konge i diverse store produktioner.\nTeatret Møllens turnéversion, der denne aften spiller på Teater Vestvolden i Hvidovre, er tilsyneladende skabt for få penge - med kun to medvirkende skuespillere og een musiker. Ikke desto mindre er forestillingen på sin egen beskedne facon en af de mest helstøbte danske udgaver i mands minde. Iscenesætteren er da også den altid diskrete Hans Rønne og han får med udgangspunkt i en klar og koncis bearbejdelse skabt en stram forestilling på halvanden time.\nHan er velsignet med den helt rigtige skuespiller på det hele rigtige tidspunkt: Ole Sørensen, der også gjorde stort indtryk i "Haabet" tidligere på sæsonen, tegner et fortræffeligt portræt af den hårdt prøvede monark. En magtfuld mand, der kæmper for sin værdighed og som insisterer på at blive behandlet med respekt i sit fald.\nOmkring ham varetager Thomas Clausen på raffineret vis at spille de tre kongedøtre på skift og er tilmed knivskarp som narren, der måske slet ikke er så fjollet endda.\nJullie Hjetland bidrager musikalsk til forestillingens flotte lydkulisse med magisk stemme og egne kompositioner, og så når hun tilmed at strikke lidt ind imellem, at hun spiller musik.\nGitte Baastrups scenografi får understreget, at hvis vejen til tronen er skrå, så er vejen ned det også. Det kunne mange landsfædre godt tage ved lære af.


Blood Hunt - Slangen - Movellas\nNatten var faldet på, og det blæste med en kold og bidende vind. Det var jo november. Det var sådan Eris kunne lide Danmark bedst, mørkt og koldt. Hun havde taget sit normale steampunk tøj på, som var en hvid skjorte, et mørkebrunt korset og en lysebrun lidt cremet kort nederdel. Da gik hun så afsted. Iført en tynd sort jakke. Hun gik ud af døren og den blev lukket af den nervøse Caro bag hende. Eris vidste godt at dette var farligt, der var jo vampyrjagere derude, men hun var nødt til det. Hun var nødt til at finde ham og sige det, for hun vidste ikke, hvem ellers hun skulle gå til.\nHun kom til klubben, den var skjult ned af en gade lidt udenfor midtbyen. Det var en dyster klub og det lignede ikke en klub, der var ikke skilte og der var ingen tegn på det, der var bare en stor tung metaldør. Hun bankede på, der blev åbnet op så en person med brune øjne kunne se ud. Hun lod sine øjne blive røde og blottede sine skarpe hugtænder kort før hun gemte dem væk igen samt de røde øjne. Der blev åbnet op.\nDette var en klub udelukkende forvampyrer. Man skulle have en vampyr med, eller selv være en vampyr før man kunne komme ind. Hun trådte ind og der var noget dyster orgelmusik på med et beat som nogen dansede til. Det var hovedsageligt menneskerne der dansede for at gøre sig til overfor vampyrerne, de var her dog frivilligt, ingen tvang. Hun gik rundt og ledte efter ham, en bestemt person som var kendt for ofte at være her. Ingen turde røre ham, og ingen ville ligge sig ud med ham, ikke engang Eris. Hun gik bare videre. Klubben havde stenvægge og var dunkel, der var dog nogle lilla og grønne lys hist og her som blinkede eller pegede i alle retninger, ellers var der nogle stearinlys oppe ved baren og det var det. Hun gik bare rundt, og da så hun ham.\nHan stod med ryggen til hende, men allerede nu kunne hun fornemme hans styrke, han lagde ikke skjul på sig selv. Han havde langt sort hår sat i en stram hestehale. Han vendte sig da om da han fornemmede hende. Han havde sit normale tøj på. En stramtsiddende blodrød skjorte på der var let åben for brystet. Stramsiddende læder bukser og nogle store sorte læder støvler på. Hun stoppede men gik så tøvende videre, indtil hun var lige foran ham. Det var ham, Slangen.\n"Eris" sagde Slangen.\n"Slangen" sagde Eris.\nDe stod lidt og målte hinanden før de hver især grinte, ja det var hyggeligt at se ham igen, det var nu længe siden. Det var ham der havde lært hende om reglerne, for han var jo en af de tre første, en af de stærkeste vampyrer. Hun krammede ham og han hende. Bare kort, for det skulle nødig være for intimt. Hun smilede lidt til ham, men mistede lidt efter smilet.\n"Er der et sted hvor vi kan snakke i fred?" sagde Eris så.\nSlangen nikkede og viste vej til en bås hvor dem der sad der, hurtigt flyttede sig for ham. Ikke fordi han virkede truende, men fordi de vidste man ikke skulle komme i vejen for ham. De satte sig overfor hinanden.\n"Hvad har du så på hjertet, kære Eris" sagde Slangen med sin dybe maskuline lidt hæse stemme.\n"Vampyrjagere, og det lover ikke godt" sagde Eris alvorligt.\nHan forstod alvoren af det, det kunne hun se i hans rødglødende øjne.\n"Er det din synske slave der har forudsagt det?" sagde han efter lidt tavshed.\nHun nikkede alvorligt, ofte kom Caro med en masse lort, men denne gang var det ægte, for det kunne Eris se og lugte på hende, det var ikke til at tage fejl af. Dette var en ægte trussel mod deres tilværelse som vampyr.\n"De er ude efter dig, det kan jeg mærke" sagde Eris så bekymret\n"Du skal ikke bekymre dig om mig, jeg skal nok holde lav profil" sagde han så.\nHun nikkede og de rejste sig, krammede hinanden kort og gik så hvert til sit, dette skulle holdes hemmeligt, der var ingen grund til at alle fik det af vide, for ja der var mange vampyrer og de fleste var en fejl, så det skadede ikke at tynde lidt ud i dem, men Eris kunne ikke lade Slangen dø eller blive taget til fange, det var han alt for magtfuld til.


Den nye pige i klassen - Tina Westergaard\nDet er lidt sådan jeg føler mig lige nu.. Som en ny elev, der skal lære hvordan det hele fungerer, finde min plads og finde ud af hvordan jeg kan være mig selv på den rigtige måde.. På Instagram..\nJeg har været på Instagram længe, men aldrig rigtig brugt det på den rigtige måde. Det ved jeg nu efter jeg har fået mig en super god IG-mentor i min nye partner og veninde Trine! Trine er en IG-superstar, og jeg har udnyttet alt hendes viden for vildt de sidste uger. Det har virkelig åbnet mine øjne for Instagram.\nMen nu er jeg altså rigtig i gang med Instagram – det er jo en helt ny verden for mig. Ja undskyld, måske jeg er lidt gammeldags, men jeg synes altså at det her med at være på video in the moment stadig er lidt grænseoverskridende. Men jeg øver mig. Samtidig skal jeg lige vende mig til det her med at alle er venner på Instagram. Det er ikke underligt at skrive til nogen man ikke kender eller kommentere hos totalt fremmede mennesker. Det er sådan man gør.. åbenbart..\nJeg synes at det er fantastisk at lære et nyt medie fra bunden. Jeg har helt klart arbejdet mest med blogs, Facebook og nyhedsbreve som mine marketingskanaler, men Instagram giver jo nogle helt nye muligheder, som jeg prøver at gribe.\nLige nu prøver jeg mig lidt frem på Instagram, vil du følge med? Så kan du finde min profil her! Jeg kan ikke love det bliver kønt, men jeg kan love at gøre mit bedste for at skabe en spændende og sjov profil, der kommer til at handle om alt fra iværksætteri, blogging og livet som selvstændig, krydret med glimt fra mit familieliv og hverdagsmoments.\nHar du nogle godt tips til hvordan man bliver super sej til Instagram? Hvad skal der til for at du følger en profil?\nForrige indlæg Selvuddannelse – 3 metoder til lære om blogging og markedsføring\nNæste indlæg Gæsteblog: Barsel og sorg


Børsen Bæredygtig Case | JJW ARKITEKTER\nBørsen Bæredygtig Case\nVi er stolte over at være en del af Børsen Bæredygtig Cases 2022!\nBørsen Bæredygtig har udvalgt 50 danske virksomheder, der rykker ved den grønne omstilling med konkrete projekter. JJW er med på listen for vores systematiske arbejde med monitorering og formidling af tegnestuens CO2-aftryk.\nJJW overvåger og deler løbende det realiserede energiforbrug opdelt på processer. Vi monitorerer madindkøb og madspild og har indgået i et udviklingsprojekt med DTU og FOODOP, hvor loT-vægte er blevet brugt til at monitorere, hvor stort madspildet er pr. dag og derigennem få tilpasset menuerne. Samtidig bliver affald sorteret i ni fraktioner, der hver måned bliver målt for at give et klart billede af CO2-aftrykket herfra. Derudover har vi løbende kampagner for at lede de ansatte mod en mere bæredygtig adfærd – selv i små detaljer, som at slukke lyset og tage firmacyklen til et møde.\nKonkret har formidlingen af CO2-aftrykket givet os indsigt og overblik og været med til at motivere medarbejderne til at ændre adfærd og bidrage til at forbedre tegnestuens klimaaftryk.\nFlere hundrede projekter har været indstillet og Børsen Bæredygtigs redaktion har i samarbejde med analysebureauet Wilke og et advisory board af bæredygtighedsprofiler fra erhvervslivet udvalgt de 50 cases.\nLæs mere og bliv inspireret her.


Bio - Dansk\nJo, alt det, der foregik i mit hoved, skete faktisk\nAf David Trads (3-7-18)\nUnder overskriften ’Meget af det, David Trads husker fra sin tid på Information, foregik oppe i hans hoved’ leverede tre ansatte på Information forleden et voldsomt angreb på mig og min troværdighed i Politiken (30-6-18). De skriver dybest set, at jeg er fuld af løgn.\nAngrebet var så underlødigt og manipulerende, at jeg instinktivt ignorerede det i første omgang. Men da virkelig mange har bedt mig kommentere angrebet, så det ikke står uimodsagt, kommer det her:\nDe tre skribenters angreb er et svar på mit essay om min tid som chefredaktør på Information (2002-04), som blev bragt i Politiken (23-6-18). Min tekst var, som jeg selv skrev i essayet ”slet ikke tilstræbt objektivt, men derimod i den grad subjektivt”.\nMit essay var min udlægning, min version af virkeligheden, som jeg, kun jeg, så den – og alle, der læser det, vil se, at jeg er endog meget ærlig, både når jeg omtaler mig selv rosende, og når jeg kritiserer mig selv. Jeg er førstehåndskilde til min egen historie.\nDet, jeg erindrer i mit essay, er både baseret på min hukommelse, og på omfattende noter, som jeg løbende, ofte dagligt, nedskrev dengang i min kalender, og på dokumenter, artikler, mails og breve, som jeg har gemt. Den slags er jeg temmelig systematisk med.\nUlrik Dahlin, den ene af de tre skribenter til angrebet på mig, er også førstehåndskilde til sin version. Han var en central figur på avisen i min tid, som jeg havde mange sammenstød med.\nKristian Villesen var, som jeg husker det, praktikant på avisen, og ikke en, jeg havde omgang med. Han var perifer.\nAnton Geist var slet ikke ansat på avisen dengang. Jeg kender ham ikke. Han er vel det, man med et neutralt ord kalder anden- eller tredjehåndskilde til det, der skete i min tid.\nHer er mine svar på de 12 konkrete anklager, som jeg kan finde i Informations-journalisternes angreb på mig. De kommer i den rækkefølge, de optræder i deres indlæg:\nI mit oprindelige essay skriver jeg følgende:\nDet er en stor, stor triumf, da Carsten Ingemann, formanden for Cavling-prisen, ringer mig op:\n”I får sgu’ Cavling-prisen – for den fremragende dækning af Irak-krigen. Det er selvfølgelig dine journalister, som får prisen, for vi kan jo ikke give den til dig, men du skal vide, at vi alle er meget begejstrede for din måde at stå på mål for dækningen i tv og radio på.”\nI Informations-journalisternes indlæg forklarer Carsten Ingemann, at han ”er helt sikker på at han ikke ringede til David Trads og annoncerede, at prisen gik til Informationsjournalisterne Jørgen Steen Nielsen og Charlotte Aagaard”, men at han, som ”det var en fast tradition ringede…til journalisterne selv.” En udlægning, som ”bekræftes af et andet daværende medlem af komiteen, Kurt Strand, som var til stede under opkaldene.” Herefter konstaterer Informations-journalisterne i deres indlæg, at jeg lyver – for ”problemet er bare, at det (altså min udlægning, red) ikke er rigtigt.”\nLad mig forklare denne åbenlyse stråmand:\nJeg skriver intet sted, at Carsten Ingemann ringer til mig som den første for at annoncere prisen.\nJeg vidste naturligvis godt, at han allerede havde talt med journalisterne. Da Carsten ringede til mig, er der grund til at tro, at Kurt Strand slet ikke var tilstede. Det var senere. Jeg husker det som samme aften. Carsten anerkender nu over for mig, at han rent faktisk ringede til mig. Han mener dog, at det var dagen efter.\nHvem har så ret, når det handler om det helt centrale – nemlig om 1) Carsten overhovedet ringede til mig, og om 2) Carsten i givet fald sagde, hvad jeg citerede ham for?\nTja, det har vi to forskellige erindringer om. Det er ikke første gang, at to primære kilder – i dette tilfælde de eneste to kilder – er uenige om, hvad der blev sagt i en konkret samtale. Med andre ord vil ingen nogensinde kunne afklare, hvem af os der har ret.\nInformations-journalisternes udlægning om, at det, jeg siger, ”ikke er rigtigt”, er udtryk for, at de tror 100 procent på Carsten, og 0 procent på mig.\nDe ville dumpe en eksamen på historiestudiet med den konklusion ud fra det givne kildemateriale.\n2) Anders Fogh Rasmussen:\nJeg skriver i mit essay, at Cavling-prisen ”ironisk nok (blev) overrakt af statsminister Anders Fogh Rasmussen.” Det er forkert, forklarer Carsten Ingemann nu, og det har han givet ret i. Det var Carsten selv, som overrakte den, hvorefter den daværende statsminister holdt tale.\nI indledningen på mit essay henviser jeg til den sovjetiske tradition med at bortretouchere uønskede personer fra historien – og jeg henviser til et berømt eksempel, nemlig et foto af Lenin på en talerstol i Moskva i 1920, hvor Trotskij oprindeligt stod ved siden af, men hvor han efterfølgende var fjernet.\nAf årsager, der kun kan tilskrives sjusk fra min side – og som heller ikke blev opdaget af min redaktør – kommer jeg til at skrive Tolstoj (den store forfatter, som døde i 1910) tre gange og kun Trotskij én gang, da jeg refererer min pointe.\nJeg ved naturligvis godt, at det rigtige navn er Trotskij – jeg har trods alt været Moskva-korrespondent i tre år, besøgt Trotskij-museet i Mexico City flere gange, og ivrigt læst Tolstoj, senest i dette forår. Den slags fejl opstår sommetider – jeg tror de fleste skribenter kan finde eksempler på den slags ærgerlige fejl hos sig selv.\nModsat hvad Informations-journalisterne antyder, så har jeg i øvrigt ikke undret mig over, at jeg ikke er blevet bedt om at bidrage med et kapitel til bogen om avisens historie. Jeg har derimod – præcist som anmelderne af bogen i Information og Politiken – undret mig over, at jeg slet ikke eksistererede i bogen (ud over på en tidslinje), da min tid på avisen selvsagt er interessant.\nDen enorme interesse om mit indlæg bekræfter i den grad min pointe.\n4) Bogens udgiver:\nInformations-journalisterne skriver, at det er ”forkert”, når jeg i mit essay skriver, at bogen er ”udgivet af avisen.” Well, well, der er i virkelighedens verden ingen forskel på Dagbladet Information og Informations Forlag – og det kan man eksempelvis forsikre sig om ved at læse paragraf 1 i Informations vedtægter:\n”Selskabets navn er A/S Information. Selskabets binavne er A/S Dagbladet Information, IBUREAUET A/S, Ishop A/S, Mediefabrikken A/S, Informations Forlag A/S, Forlaget af 29. juli 1997 A/S og Udgiverselskabet af 15. marts 2000 A/S. ”\n5) Årsag til mit stop:\nInformations-journalisterne skriver, at jeg ”måtte gå af, efter avisens øvrige redaktører over for bestyrelsen havde krævet hans afgang.” Det er forkert.\nJeg valgte alene selv at opsige min kontrakt, mens bestyrelsen og direktionen ”havde foretrukket, at Trads var blevet,” som Henrik Bo Nielsen, dengang direktør, sagde til Jyllands-Posten (12-6-04), hvorefter han tilføjede:\n”Vi har haft et forrygende samarbejde, og David Trads har virkelig formået at positionere Information i offentligheden. I bestyrelsen har der været fuld opbakning til David Trads.”\nSådan var det nemlig.\nI weekenden (30-6-18) skrev Information i øvrigt direkte, at jeg blev ”fyret.” Det er forkert.\nSelv om jeg i mit essay meget deltaljeret redegør for en meget skarp kritik af min ledelse i en såkaldt APV-undersøgelse, som enhver, der måtte ønske at forherlige sig selv, givet ville have undladt at pensle ud, så hæfter Informations-journalisterne sig igen ved en ubetydelig detalje. Jeg skriver, at dem, der afleverede kritikken var fra Arbejdstilsynet, selv om de rettelig var fra Bedriftssundhedstjenesten.\n7) Henrik Gade Jensen:\nI et meget mærkeligt afsnit hænger Informations-journalisterne mig ud for min ageren i Henrik Gade Jensen-sagen, men her sparker de jo en åben dør ind. Jeg har nu i to omgange åbent og fuldkommen transparent fortalt, at den historie er et mørkt kapitel i min karriere.\nDa DR i oktober 2012 bragte et program om Henrik Gade Jensen-sagen, snoede jeg mig uden om at deltage, men da først udsendelsen blev bragt, stod det klart, at den sag, jeg havde håbet, ville forsvinde, indhentede mig. Jeg lagde mig fladt ned, undskyldte i stort set alle medier, inklusive i tv og radio, og jeg sagde blandt andet, at ”jeg var fej.”\nI mit essay i Politiken uddybede jeg for første gang offentligt min forklaring om, hvorfor jeg lavede den fejl i første omgang. Det var, synes jeg selv, en meget ærlig fortælling, som på ingen måde sætter mig i et godt lys eller skyder skylden på andre. Tværtimod skriver jeg, at det var ”mit ansvar. Mit alene.”\nMed andre ord: Jeg har klart erkendt min fejl, og der er derfor ingen afsløring i det afsnit om Gade Jensen-sagen, som jeg ikke allerede har angret.\nInformations-journalisterne skriver i øvrigt fejlagtigt, at det var mig, der havde ”ansat” den journalist, der skrev den oprindelige artikel. Det var det ikke. Det var et ansættelses-udvalg, som foretrak den pågældende journalist, mens jeg egentlig ønskede en anden. Dette siger jeg ikke for at lægge afstand til vedkommende, som jeg satte stor pris på.\n8) Historisk præsens:\nNår Informations-journalisterne eksempelvis citerer mig for at skrive i mit essay, at jeg synes, at journalisterne på avisen var ”nogle forkælede fjolser, som hænger håbløst og naivt fast i hippietiden,” så er det væsentligt at minde om, at jeg i mit essay skriver i historisk præsens. Det vil sige, at jeg forsøger at genkalde mig, hvordan jeg så virkeligheden netop på det tidspunkt, hvor den fandt sted. Det kan man mene er usympatisk, men jeg ser det som det tætteste man kan komme en ærlig, men, ja, subjektiv beskrivelse.\nInformations-journalisterne afviser i deres indlæg, at det stigende læsertal, som avisen oplevede under min tid, betyder noget. De skriver:\n”Men som enhver, der har med avisdrift at gøre, ved, er læsertal opgjort ved Gallup-undersøgelser en usikker størrelse. Et mere sikkert fundament at vurdere en chefredaktørs indsats på er oplagstallet. Og her står det fast, at Informations oplag faldt med godt 4 procent, mens David Trads var chefredaktør.”\nHer tager Informations-journalisterne virkelig fejl. Nu har jeg faktisk forstand på ”avisdrift” – idet jeg har siddet i ledelsen for flere medier både herhjemme og internationalt. Det er læsertal og sammensætningen af læsere, der betyder noget for salg af annoncer. Det er faktisk den eneste valuta, der betyder noget. I min tid på Information steg læsertallet – og endnu vigtigere, så gik avisen fra at have den næstældste læserskare til den næstyngste. Den slags tal er den bedste chance for at kunne skabe annonceindtægter.\nHer er Informations-journalisterne imidlertid lovligt undskyldt – for hvad ved netop Informations-journalister egentlig om avisdrift? De lever trods alt så meget af statsstøtte, at de lykkeligt kan leve uden at tænke på annonceindtægter. Da jeg var på avisen, måtte vi spare massivt, fordi avisen mistede hele dets daværende statstilskud på 5,5 millioner kroner.\nI dag modtager Information 25,5 millioner kroner fra statskassen – ja, avisen er så meget på støtten, at den har måttet fjerne den stolte sætning, der plejede at stå på forsiden lige under bladhovedet: ”Uafhængig af partipolitiske og økonomiske interesser.”\nIngen dansk avis er nemlig mere afhængig af almisser fra skatteborgerne – og derved det siddende politiske flertal på Christiansborg – end netop Information, som efterhånden er licensfinansieret.\nInformations-journalisterne mener, at det er ”latterligt”, at jeg kunne finde på at mene, at der var folk blandt avisens daværende journalister, der holdt med de læsere, der var vrede over min kritik af kommunismen og opbakning til demokratiet. De skriver, at det eneste, som gjorde dem vrede, var mine pointer om ”Det Gode Amerika”.\nWell, well, man skulle nok have været der selv dengang for at forstå, hvor meget sympati, der var for kommunismen og dens aflæggere på Information selv i begyndelsen af 2000’erne. Den chefredaktør, som jeg reelt afløste, nemlig Jacob Mollerup, var en kendt, tidligere kommunist; og de to mest ihærdige kritikere af mig på avisen var Ulrik Dahlin og Jon Jørgensen, ligeledes to gamle kommunister. Endnu flere var hang-arounds og wannabees – med andre ord sympatisører af Enhedslisten & omegn.\nDe, der nu kræver, at jeg afleverer en liste over, hvem det konkret var, der også sympatiserede med den yderste venstrefløj, må jeg skuffe. Jeg ved godt, hvem der historisk lavede lister over politiske modstandere, men den slags har jeg aldrig lavet.\n11) Ulrik Dahlin\nI mit essay skriver jeg i forbindelse med min gennemgang af den store debat om min leder ”Den onde kommunisme”, at Ulrik Dahlin ”midt under stormen tog bladet fra munden” og i et interview i Weekendavisen angrede sin fortid i Kommunistisk Arbejderparti:\n”Jeg kunne være blevet en glimrende nazist, ” sagde han blandt andet som sin tid i det totalitære parti, som han var medlem af som ung mand.\nI Informations-journalisternes indlæg afviser de, at Dahlins udtalelser skete ”midt under stormen”. Selv om min leder var i avisen den 28. december 2002 (ikke den 29. december, som Informations-journalisterne skriver) og interviewet med Dahlin var i Weekendavisen den 3. januar 2003 – altså seks dage efter min leder – så burde jeg have vidst, at selve interviewet var foregået en måned inden.\nWell, synsk er jeg altså ikke – og selvfølgelig har jeg derfor ret, når jeg skriver, at Dahlin udtalelser kom ”midt under stormen.”\n12) Fidel Castro:\nInformations-journalisterne beskriver i deres indlæg en anden leder, som jeg skrev i sin tid – nemlig en om Fidel Castro, som jeg ifølge deres referat blandt andet omtaler som en ”monumental politisk leder, hvis bedste sider verden bør lære af.”\nJeg kan desværre ikke finde den pågældende leder - hverken på Informations hjemmeside, på Infomedia eller i et ellers samlet udskrift af alle mine ledere, som jeg har gemt – men jeg tvivler ikke på dens eksistens. Jeg kan godt huske den, og jeg kan også huske, at Dorrit Saietz, avisens dygtige udlandsredaktør og Latinamerika-kender, var meget uenig i den. Da jeg ikke kan finde lederen nu, kan jeg ikke kommentere den mere konkret, men her er en generel pointe:\nJeg ved, at jeg mange gange gennem årene har skrevet om Castros positive og negative sider. Jeg har været på Cuba mange gange som journalist – og mit grundsynspunkt har altid været, at jeg 1) mener, at Castros revolution i 1959 var nødvendig og prisværdig, fordi cubanerne levede i undertrykkelse under Batista-diktaturet, som var et gangstervælde, at 2) Castro i sine første år, ja, frem til engang i 1980’erne, faktisk fik bemærkelsesværdige resultater, især i sammenligning med det øvrige Caribien og trods USA's blokade, og 3) at jeg selvsagt klandrer ham for aldrig at slippe diktaturet og indføre demokratiet, og på den måde blev lige så slem som alle andre diktatorer.\nTil slut en pointe, som er gået hen over hovedet på de vrede Informations-journalister:\nMit essay er et forsøg på at være så ærlig som muligt om, hvordan jeg ser min tid på Information – såvel om det, som gik godt, som det, der gik skidt.\nNogle læser mit essay som utøjlet og usympatisk praleri fra en megaloman. Andre læser det som et nuanceret og reflekteret indblik i at være chef i en svær tid. Nogle får ondt af mig, fordi de ikke forstår, hvorfor jeg så detaljeret fremhæver den konkrete kritik af mig, når jeg bare kunne lade være.\nJeg er ikke et fejlfrit menneske. Tværtimod. Jeg begår fejl – ”nogle af dem endda store,” som jeg skriver i mit essay. Alle, der kigger indad, ved, at de også har begået fejl. Mange har givet – som jeg – lukket øjne og ører og håbet på, at en fejl ville forsvinde af sig selv. At tiden læger alle sår. Ofte gør den det. Andre gange er man ikke så heldig. Alle, der anerkender, at de har begået en fejl, prøver at lære af det, så de ikke gentager den. De af os, der er fejlbarlige, ved, at der altid er en risiko for, at vi ikke handler så ædelt, vi gerne vil.\nInformations-journalisterne hæfter sig udelukkende ved de fejl, de mener, at jeg har begået. Angiveligt begik de ingen selv. Til gengæld gjorde jeg ifølge dem intet godt. Intet. De ser verden som sort-hvid. Ingen plads til nuancer. En dag, når de får tid og overskud, vil jeg råde dem til at læse mit essay igen. Denne gang med paraderne nede. Så vil de måske opdage, at også de – af og til – kan begå en fejl. Måske endda lære af den.\nDet er meget at forlange, men jeg tror på det bedste i mennesket.